《赠片云片云者司马公所命王姬名也》
明代·胡应麟

窈窕尊前态，娉婷画里颜。客疑游洛水，神似降巫山。

夜月辉眉黛，朝霞动髻鬟。不应撩宋玉，名字落人间。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。